CELEX: 62010CN0370
Language: et
Date: 2010-07-23 00:00:00
Title: Kohtuasi C-370/10: Ravensburger AG 23. juulil 2010 esitatud apellatsioonkaebus Üldkohtu (kaheksas koda) 19. mai 2010 . aasta otsuse peale kohtuasjas T-243/08: Ravensburger AG versus Siseturu Ühtlustamise Amet (kaubamärgid ja tööstusdisainilahendused), Educa Borras S.A.

25.9.2010   
            
            
               ET
            
            
               Euroopa Liidu Teataja
            
            
               C 260/11
            
         Ravensburger AG 23. juulil 2010 esitatud apellatsioonkaebus Üldkohtu (kaheksas koda) 19. mai 2010. aasta otsuse peale kohtuasjas T-243/08: Ravensburger AG versus Siseturu Ühtlustamise Amet (kaubamärgid ja tööstusdisainilahendused), Educa Borras S.A.
   (Kohtuasi C-370/10)
   ()
   2010/C 260/14
   Kohtumenetluse keel: inglise
   
      Pooled
   
   
      Apellant: Ravensburger AG (esindaja: Rechtsanwalt H. Harte-Bavendamm ja Rechtsanwalt M. Goldmann)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused), Educa Borras S.A.
   
      Apellandi nõuded
   
   
               —
            
            
               tunnistada apellatsioonkaebus Üldkohtu 19. mai 2010. aasta otsuse (T-243/08) peale vastuvõetavaks;
            
         
               —
            
            
               tühistada Üldkohtu asjaomane otsus;
            
         
               —
            
            
               tühistada teise apellatsioonikoja 8. aprilli 2008. aasta otsus (R 597/2007-2);
            
         
               —
            
            
               vajadusel saata asi ühtlustamisametile uue otsuse tegemiseks tagasi;
            
         
               —
            
            
               mõista kohtukulud, mida apellant on kandnud apellatsioonimenetluses, välja ühtlustamisametilt.
            
         
      Väited ja peamised argumendid
   
   Üldkohus rikkus õigusnormi, kui ta märkis, et varasemate kaubamärkide mainega ei ole määruse ühenduse kaubamärgi kohta (1) artikli 8 lõike 1 punkti b ja lõike 5 kohaldamise tingimuste puudumise tuvastamiseks vaja arvestada.
   Üldkohus eiras määruse ühenduse kaubamärgi kohta artikli 8 ülesehitust, kuna ta viis sarnasuse faktilise hinnangu läbi nii, et tegi sellest järeldusi nii määruse ühenduse kaubamärgi kohta artikli 8 lõike 1 punkti b kui artikli 8 lõike 5 osas, samas kui nende sätete kohaldamise tingimused on täiesti erinevad.
   Üldkohus rikkus õigusnormi ning määruse ühenduse kaubamärgi kohta artiklit 76, kui ta ei tühistanud teise apellatsioonikoja järeldust, et ühelt poolt ei ole ettevõtja tunnuse ning teiselt poolt teatavate kaupade kaubamärkide kasutamise turupraktika asjakohane.
   Üldkohus rikkus määruse ühenduse kaubamärgi kohta artiklit 77, kui ta ei tunnistanud apellatsioonikoja ilmselgelt väära tegevust istungi läbiviimise üle otsustamisel õigusvastaseks.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).